Jaime Rosales

Jaime ROSALES (Barcelono, 1970) estas hispana kin-reĝisoro kaj produktoro. 

Li studis kinon en Kubo kaj Aŭstralio. Lia unua filmo, nome Las horas del día (La horoj de la tago), ricevis la Premion de la Internacia Kritiko en la Duonmonato de Kinreĝisoroj en la Festivalo de Cannes. En 2007 li premierigis sian duan filmon, nome La soledad (La soleco). Pro tiu li ricevis la Goya-premion al plej bona reĝisoro, kaj ankaŭ la filmo mem estis premiita kiel la plej bona filmo. En ĝi Rosales malfermas novan rakontan kaj vidan formon, nome la plurvidado, per kiu oni povas rigardi la samtempan agadon de kelkaj roluloj en diversaj kadroj. 

Li realigis ankaŭ kurtojn.

Filmoj
 2003 	Las horas del día
 2007 	La soledad
 2008 	Tiro en la cabeza
 2012 	Sueño y silencio
 2014 	Hermosa juventud
 2018 	Petra
 2022 	Girasoles silvestres

 Eksteraj ligiloj 
 Intervjuo al Jaime Rosales en la revuo Argia



Kategorio:Hispanaj reĝisoroj